Սթենլի Տուչի

Սթենլի Տուչի (, ), ամերիկացի դերասան, գրող, պրոդյուսեր և ռեժիսոր։ Երեք «Էմմի» և երկու «Ոսկե գլոբուս» մրցանակների դափնեկիր, ինչպես նաև առաջադրվել է «Օսկար», «BAFTA» և «Թոնի» մրցանակների։

Կենսագրություն 
Սթենլի Տուչին ունի երկու հիմնական ամպուլա։ Առաջինը ցինիկների կամ չարագործների դերերն են. 1993 թվականին նկարահանված «Գաղտնի գործակալների կյանքից» ֆիլմում մարդասպան-անհաջողակ Մուերտենի դերը, որտեղ նրա խաղընկերներն են դարձել Քեթլին Թըրները և Դենիս Քուեյդը, 1993 թվականի Ջուլիա Ռոբերթսի մասնակցությամբ «Բանը հավալուսնի մեջ է» ֆիլմում մարդասպանի և «Մանր ոսկորներ» ֆիլմում՝ մարդասպան-մանկապղծի դեր։ Երկրորդը իմաստուն, բարի և հեգնական ընկերների կամ խորհրդատուների դերերն են. 2009 թվականին նկարահանված «Ջուլի և Ջուլիա։ Պատրաստում ենք երջանկություն բաղադրատոմսով» ֆիլմում խաղացել է գլխավոր հերոսի՝ Ջուլիի ամուսնու՝ Փոլ Չայլդի դերը, 2010 թվականին նկարահանված «Թեթևաբարո վարքով գերազանցիկը» ֆիլմի գլխավոր հերոսի հոր՝ Դիլ Պենդերգաստի դերը, Շոնի՝  «Ծաղրանկար» ֆիլմում հանդերձապանի և ակումբի տիրոջ, «Սատանան կրում է Պրադա» ֆիլմում՝ նորաձևության ամսագրի գլխավոր խմբագրի «աջ ձեռքի» դերը։

2003 թվականին Տուչին եղել է «Երիտասարդ Մաջ» () ֆիլմի պրոդյուսերը։ Նրա ռեժիսորական առաջնաելույթը դարձել է 1996 թվականի «Մեծ գիշեր» ֆիլմը։ Երկու տարի անց «Ինքնակոչները» () կատակերգությունում միաժամանակ հանդես է եկել որպես ռեժիսոր և պրոդյուսեր։

2007 թվականին «Դետեկտիվ Մոնկ» հեռուստասերիալում իր դերի համար Տուչին արժանացել է «Էմմի» մրցանակի։ Մինչ այդ, 1999 թվականին «Եթերի կնքահայրը» () ֆիլմում իր դերի համար պարգևատրվել էր «Էմմի» մրցանակով։ «Էմմի» մրցանակի ևս մեկ անվանակարգ է բերել 2001 թվականի «Դավադրություն» ֆիլմը, որտեղ խաղացել է Ադոլֆ Էյհմանի դերը։

«Մանր ոսկորներ» ֆիլմում ունեցած դերի համար առաջին անգամ առաջադրվել է «Օսկար», «Ոսկե գլոբուս», «BAFTA», SAG և Broadcast-ի կինոքննադատների մրցանակի։

2010 թվականին Բրոդվեյում առաջնաելույթ է ունեցել որպես ռեժիսոր՝ բեմադրելով Քեն Լյուդվիգի «Պարտք տալ տենորին» վերածնված մյուզիքլը, որն առաջադրվել է Թոնի մրցանակի «Վերածնված լավագույն մյուզիքլ» անվանակարգում։

2011 թվականին նկարահանվել է «Առաջին վրիժառուն» ֆիլմում։

Անձնական կյանք 
1995 թվականից մինչև մահ` 2009 թվականը, Տուչին ամուսնացած էր սոցիալական աշխատող Քեթրին Սպաթ-Տուչիի հետ (1962-2009), որից նա ունի երեք երեխա։ Նրանք նաև դաստիարակել նրա առաջին ամուսնությունից երկու երեխաներին։ Սպաթ-Տուչին մահացել է 2009 թվականիի ապրիլին քաղցկեղից։

2012 թվականից Տուչին ամուսնացած է Ֆելիսիթի Բլանթի՝ գրական գործակալի հետ։ Տուչին և Բլանտը ծանոթացել են 2010 թվականին նրա քրոջ՝ դերասանուհի Էմիլի Բլանտի հարսանիքի ժամանակ, որի հետո Տուչին նկարահանվել է «Սատանան կրում է Պրադա» ֆիլմում։ Նրանք ունեն երկու երեխա և ապրում են Լոնդոնում։

Ֆիլմագրություն

Դերասան

Կինո

Հեռուստատեսություն

Ռեժիսոր, սցենարիստ, պրոդյուսեր

Մրցանակներ և անվանակարգեր

Ծանոթագրություններ 

Ամերիկացի դերասաններ
Ամերիկացի ռեժիսորներ
Ամերիկացի հեռուստատեսային դերասաններ
Ամերիկացի կինոռեժիսորներ
Ամերիկացի կինոպրոդյուսերներ
«Ոսկե գլոբուս» մրցանակի դափնեկիրներ
20-րդ դարի դերասաններ
21-րդ դարի դերասաններ
Ամերիկացի կինոդերասաններ
«Էմմի» մրցանակի դափնեկիրներ
Ամերիկացի սցենարիստներ
Ամերիկացի գրողներ
Ամերիկացի հնչյունավորողներ
Ամերիկացի հեռուստապրոդյուսերներ
Ամերիկացի տղամարդ թատերական դերասաններ